Στάσσης -ΔΕΗ: Κόβει το ρεύμα ευάλωτων καταναλωτών, χτίζει βίλα εκατομμυρίων

Σκληρή ανακοίνωση εξέδωσε ο ΣΥΡΙΖΑ για τον διοικητή της ΔΕΗ Κ. Στάσση, ο οποίος την ώρα που κόβει το ρεύμα σε ευάλωτους καταναλωτές, χτίζει βίλα 759 τμ στην Τζιά. Μάλιστα, το κόμμα της αξιωματικής αντιπολίτευσης ζητάει την παραίτηση του.
ΑΝΑΛΥΤΙΚΑ Η ΑΝΑΚΟΙΝΩΣΗ ΤΟΥ ΣΥΡΙΖΑ

Την ώρα που οι πολίτες παθαίνουν εγκεφαλικά από λογαριασμούς της ΔΕΗ διπλάσιους και τριπλάσιους από τους μισθούς τους, ο εκλεκτός του κ. Μητσοτάκη που την ιδιωτικοποίησε, κ. Στάσσης, σύμφωνα με το ρεπορτάζ της Κυριακάτικης Δημοκρατίας, φτιάχνει πολυτελή έπαυλη 759τ.μ. στη Τζια.

Εντελώς συμπτωματικά ο κ. Στάσσης, πριν καν ξεκινήσει να παίρνει τα 360.000 ευρώ το χρόνο, ξεκίνησε την υπερπολυτελή κατοικία με πισίνες αμέσως μετά τον διορισμό του στη ΔΕΗ. Τα golden boys του κ. Μητσοτάκη έχουν πάει το πλιάτσικο σε διαστημικό επίπεδο.

Τσάμπα ζητάμε εκλογές από τον κ. Μητσοτάκη. Οι άνθρωποι θα μείνουν γαντζωμένοι στις καρέκλες τους μέχρι να φάνε και τα πόμολα.

Αφού ο κ. Στάσσης παραιτηθεί, ο κ. Μητσοτάκης οφείλει εξηγήσεις.​

aftodioikisi.gr